Prezident ta’lim muassasalari agentligi tizimida yangi tashkil etilgan ixtisoslashtirilgan maktablarga o‘qishga hujjatlar qabuli 30 iyunga qadar uzaytirildi. Foto: Kun.uz Prezident ta’lim muassasalari agentligi xabariga ko‘ra, hujjatlar ariza.piima.uz sayti orqali qabul qilinmoqda. Ixtisoslashtirilgan maktablarga o‘qishga ariza topshirish uchun talab etiladigan hujjatlar: tug‘ilganlik to‘g‘risida guvohnoma;   3x4 rasm (oxirgi 2 oyda olingan);   baholar tabeli nusxasi (direktor tomonidan tasdiqlangan);   pasport ma’lumotlar va telefon raqamlar (talabgorning ota-onasi yoki uning o‘rnini bosuvchi shaxsning doimiy ishlab turgan telefon raqamlari).   Qabul faqatgina yangi tashkil etilgan ixtisoslashtirilgan maktablar uchun davom etadi. Prezident maktablari hamda ijod maktablariga o‘qishga hujjatlar qabuli yakunlandi.